CELEX: 32019D0212(01)
Language: lt
Date: 2019-02-07 00:00:00
Title: 2019 m. vasario 7 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje (Nizza (SKVN))

12.2.2019   
               
               
                  LT
               
               
                  Europos Sąjungos oficialusis leidinys
               
               
                  C 55/6
               
            
         KOMISIJOS ĮGYVENDINIMO SPRENDIMAS
         2019 m. vasario 7 d.
         dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje
         
         (Nizza (SKVN))
         (2019/C 55/06)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 dalį,
         kadangi:
         
                     (1)
                  
                  
                     pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį Italija pateikė paraišką dėl pavadinimo „Nizza“ apsaugos;
                  
               
                     (2)
                  
                  
                     remdamasi Reglamento (ES) Nr. 1308/2013 97 straipsnio 2 dalimi, Komisija šią paraišką išnagrinėjo ir nustatė, kad to reglamento 93–96 straipsniuose, 97 straipsnio 1 dalyje ir 100–102 straipsniuose nustatytos sąlygos įvykdytos;
                  
               
                     (3)
                  
                  
                     siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į specifikaciją, paskelbtą taikant nacionalinę paraiškos dėl pavadinimo „Nizza“ apsaugos nagrinėjimo procedūrą,
                  
               NUSPRENDĖ:
         
            Vienintelis straipsnis
            Pagal Reglamento (ES) Nr. 1308/2013 94 straipsnio 1 dalies d punktą parengtas bendrasis dokumentas ir nuoroda į paskelbtą produkto „Nizza“ (SKVN) specifikaciją pateikiami šio sprendimo priede.
            Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo Europos Sąjungos oficialiajame leidinyje dienos galima paprieštarauti šio straipsnio pirmoje pastraipoje nurodyto pavadinimo apsaugai.
         
         
            Priimta Briuselyje 2019 m. vasario 7 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            BENDRASIS DOKUMENTAS
            
               „Nizza“
            
            
               PDO-IT-01896
            
            
               Paraiškos pateikimo data: 2014 12 2
            
            1.   Registruojamas (-i) pavadinimas (-ai)
            
            „Nizza“
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  4.   Vyno (-ų) aprašymas
            
            „Nizza“ ir „Nizza riserva“ (1 vyno kategorija)
            Spalva: intensyvi tamsiai raudona (rubino), vynui bręstant paprastai tamsėja
            Aromatas: intensyvus, charakteringas, lengvas
            Skonis: sausas, sodrus, harmoningas, išbaigtas
            Mažiausia bendra alkoholio koncentracija (tūrio procentais): 13 %
            Mažiausias becukrio ekstrakto kiekis: 26 g/l.
            Bet kokie analitiniai parametrai, kurie nėra nurodyti toliau pateiktoje lentelėje, atitinka ES teisės aktuose nustatytus apribojimus.
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio proc.):
                     
                     
                         
                     
                  
                        Mažiausias bendrasis rūgštingumas:
                     
                     
                        išreikštas vyno rūgštimi – 5 g/l
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (miligramais litre):
                     
                     
                         
                     
                  „Nizza“ su nuoroda „vigna“ ir „Nizza riserva“ su nuoroda „vigna“ (1 vyno kategorija)
            Spalva: intensyvi tamsiai raudona (rubino), vynui bręstant paprastai tamsėja
            Aromatas: intensyvus, charakteringas, lengvas
            Skonis: sausas, sodrus, harmoningas, išbaigtas
            Mažiausia bendra alkoholio koncentracija (tūrio procentais): 13,5 %
            Mažiausias becukrio ekstrakto kiekis: 28 g/l.
            Bet kokie analitiniai parametrai, kurie nėra nurodyti toliau pateiktoje lentelėje, atitinka ES teisės aktuose nustatytus apribojimus.
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio %):
                     
                     
                         
                     
                  
                        Mažiausias bendrasis rūgštingumas:
                     
                     
                        išreikštas vyno rūgštimi – 5 g/l
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (miligramais litre):
                     
                     
                         
                     
                  5.   Vyno gamybos metodai
            
            5.1.   Specifinis vynininkystės metodas:
            
            Brandinimas
            Specifinis vynininkystės metodas:
            „Nizza“: turi būti brandinamas ne mažiau kaip 18 mėnesių, iš kurių bent 6 mėnesius medinėse statinėse, nuo sausio 1 d. po derliaus nuėmimo metų.
            
               Nizza„vigna“: turi būti brandinamas ne mažiau kaip 18 mėnesių, iš kurių bent 6 mėnesius medinėse statinėse, nuo sausio 1 d. po derliaus nuėmimo metų.
            
               Nizza riserva: turi būti brandinamas ne mažiau kaip 30 mėnesių, iš kurių bent 12 mėnesius medinėse statinėse, nuo sausio 1 d. po derliaus nuėmimo metų.
            
               Nizza riserva„vigna“: turi būti brandinamas ne mažiau kaip 30 mėnesių, iš kurių bent 12 mėnesius medinėse statinėse, nuo sausio 1 d. po derliaus nuėmimo metų.
            Statinių tūrio užpildymas
            Specifinis vynininkystės metodas:
            per privalomą brandinimo laikotarpį statinės turi būti papildytos neviršijant 10 % viso statinėse esančio vyno tūrio tos pačios rūšies to paties derliaus vynuogių vynu.
            Sodrinimas
            Atitinkamas vynų gamybos apribojimas
            Nėra jokių nuostatų dėl bet kokio sodrinimo siekiant padidinti „Nizza“ DOCG vynų alkoholio koncentraciją.
            5.2.   Didžiausia išeiga:
            
            „Nizza“ ir Nizza riserva
            
            49 hektolitrų iš hektaro.
            „Nizza“ su nuoroda „vigna“ trečiaisiais metais po pasodinimo
            26,60 hektolitrų iš hektaro.
            „Nizza“ su nuoroda „vigna“ ketvirtaisiais metais po pasodinimo
            30,80 hektolitrų iš hektaro.
            „Nizza“ su nuoroda „vigna“ penktaisiais metais po pasodinimo
            35 hektolitrų iš hektaro.
            „Nizza“ su nuoroda „vigna“ penktaisiais metais po pasodinimo
            39,90 hektolitrų iš hektaro.
            „Nizza“ su nuoroda „vigna“ nuo septintųjų metų po pasodinimo
            44,10 hektolitrų iš hektaro.
            6.   Nustatytų ribų geografinė vietovė
            
            „Nizza“ DOCG (SKVN) gamybos vietovė apima visą toliau nurodytų savivaldybių teritoriją: Agliano Terme, Belveglio, Calamandrana, Castel Boglione, Castelnuovo Belbo, Castelnuovo Calcea, Castel Rocchero, Cortiglione, Incisa Scapaccino, Mombaruzzo, Mombercelli, Nizza Monferrato, Vaglio Serra, Vinchio, Bruno, Rocchetta Palafea, Moasca and San Marzano Oliveto.
            7.   Pagrindinė (-s) vyninių vynuogių veislė (-ės)
            
            „Barbera N“
            8.   Ryšys (-iai) su geografine vietove
            
            „Nizza“ DOCG (SKVN) (1 vyno kategorija)
            
               Gamtiniai veiksniai
            
            A)   Gamybos vietovę sudaro 18 Asčio provincijos savivaldybių, besiribojančių su Nicos savivaldybe. Šioje teritorijoje tradiciškai auginamos „Barbera“ veislės vynuogės.
            Tai žemomis 150–400 m aukščio kalvomis pasižyminti teritorija, kuriai būdingas vidutinis klimatas su nedaug vėjo ir maždaug 700 mm vidutiniu metiniu kritulių kiekiu. Dirvožemis yra daugiausiai kalkingas, vidutiniu storiu pasiskirstęs ant klintmolio kalkingos smiltainio uolienos. Nicos vynuogių auginimo vietovės teritorija geologiškai sudaro dalį Asčio regiono plioceno baseino; ji daugiausiai yra nuosėdinės kilmės su terciaro epochos smiltainio klintmolio dariniais. Dirvožemyje gausu kalcio karbonato, nepasižyminčio organinių medžiagų gausa, tačiau maistingųjų medžiagų kiekis, nors ir nedidelis, yra puikiai subalansuotas.
            
               Susiję žmogiškieji veiksniai
            
            Ideali aplinkos ir žmogaus sąveika Nicos teritorijoje susiformavo iš tradicinės „kontūro“ sistemos naudojimo, dvipusio lajos formavimo (Guyot sistema) ir atitinkamo kekių retinimo, dėl ko Nicos vynuogynų derlius yra labai mažas (ne daugiau kaip 7 tonos); kartais taikomos pagreitintos kordoninio genėjimo sistemos, derliaus valdymas ir racionalus lapijos tvarkymas – visa tai kartu su vynuogynų pietine ekspozicija pagerina „Barbera“ vynuogių kokybę. Vynuogės skinamos labai atsargiai – išskirtinai tik rankomis, siekiant kuo labiau išsaugoti vynuogėms būdingą kokybę. Vyno gamybos iš šios puikios žaliavos būdas yra ištobulintas. Pagamintas vynas yra atitinkamai brandinamas ne mažiau kaip 18 mėnesių, o „Nizza“Riserva atveju – iki 30 mėnesių. Nicos vynuogynų teritorijos kraštovaizdis yra išskirtinis vyno gamybos tradicijų, kurios tobulinamos ir perduodamos iš kartos į kartą nuo antikos laikų, rezultatas; ši tradicija yra svarbi vietos bendruomenei ir ekonomikai.
            Ši kultūrinė tradicija sudarė sąlygas susiformuoti giliai įsitvirtinusiam patirties ir vynuogių auginimo paveldui, giliomis istoriškai toje teritorijoje auginamos „Barbera“ veislės vynuogių vyno gaminimo ir brandinimo žiniomis, ir šios veislės sugebėjimo prisitaikyti prie konkrečių aplinkos sąlygų išnaudojimu.
            B)   Duomenys apie produkto kokybę ar savybes, kurias iš esmės arba išimtinai nulėmė geografinė aplinka.
            „Nizza“ DOCG (SKVN) yra vertingiausias šioje teritorijoje gaminamas vynas. Galutinio produkto išskirtinumą nulemia gamybos vietovėje esančio dirvožemio savybės. Visų pirma, Nicos vynai, pagaminti vietovėse, kuriose vyrauja molio ir smėlingo molio dirvožemis, yra ryškesni ir su daugiau atspalvių, vidutinio pH ir mažesnio rūgštingumo, su intensyviu „žemės“ aromatu (vietos dialektu vadinamu „tuf“). Jie yra švelnūs, puikios struktūros ir ilgai išsilaikantys. Vynai iš vietovių, kuriose vyrauja smėlingi dirvožemiai, yra rūgštesni, blankesnės spalvos ir pasižymi subtiliu ir švelniu aromatu, kuriam būdingi balzaminiai, kvapniųjų žolelių kvapai, ir tuo pačiu yra harmoningos struktūros.
            Optimalus saulės spindulių kiekis ir dirvožemio bei klimato sąlygos, taip pat pirmiau apibūdintų tipų dirvožemiai padeda pagaminti aiškios struktūros vynus, kurie pasižymi ryškia spalva, yra tinkami brandinti ir ilgai išsilaiko. Vynuogynų orientacija į pietus, pietvakarius ir pietryčius taip pat padeda vynuogėms geriau sugerti saulės spindulius ir pagerina jų sunokimą ir kokybę padėdama pasiekti didesnės cukrų ir polifenolių koncentracijos.
            C)   Priežastinio ryšio tarp A ir B punktuose nurodytų aspektų apibūdinimas
            „Nizza“ vynų specifines kokybės savybes nulemia gamtinės aplinkos ir žmogiškųjų veiksnių (tradicijų ir žinių) sąveika, turėjusi poveikį vynuogių auginimui, vyndarystei ir brandinimui. Visų pirma, gamintojai priėmė aukštą vynų kokybę nulėmusius sprendimus vynuogių auginimo srityje (ribojamas vynuogių derlius, visų pirma, vynuogių, naudojamų vynams su nuoroda „vigna“, atveju), o vykdant „Nizza“ DOCG (SKVN) vynų gamybą atsisakyta sodrinimo.
            Iš antikos laikų perimtos kultūrinės žinios apie vynuogių auginimą taikant „kontūro“ sistemą buvo įgudusiai panaudotos pritaikant tradicinę dvipusio lajos formavimo „Guyot“ sistemą. Šie veiksniai kartu su gana aukšta dienos temperatūra leidžia vynuogėms optimaliai prinokti ir nulemia „Nizza“ tipines organoleptines ir analitines savybes.
            Nicos apylinkė yra istorinis „Barbera“ vynų gamybos Pjemonte gamybos centras, įtvirtinęs įspūdingą vynuogių perdirbimo, vyno brandinimo ir galutinio produkto pardavimo tradiciją, kuri yra išankstinė sąlyga siekiant gaminti ir atitinkamai įtvirtinti rinkoje vidutinio ar net ilgo brandinimo struktūrizuotus raudonuosius vynus.
            9.   Kitos pagrindinės sąlygos
            
            Išpilstymas į butelius nustatytų ribų vietovėje
            
               Teisinė sistema
            
            Nustatyta ES teisės aktuose
            
               Kitų sąlygų tipas
            
            Išpilstymas į butelius nustatytoje geografinėje vietovėje
            
               Sąlygos aprašymas
            
            Pagal Reglamento (EB) Nr. 607/2009 8 straipsnį išpilstymas į butelius arba pakavimas turi vykti nustatytoje geografinėje vietovėje, siekiant išsaugoti kokybę, garantuoti kilmę ir užtikrinti patikrinimų veiksmingumą.
            Iš esmės vynų „Nizza“ DOCG (SKVN) savybės ir konkrečios ypatybės, susijusios su kilmės geografine vietove, yra geriau užtikrinamos, jei išpilstymas į butelius vykdomas nustatytų ribų vietovėje, nes nustatytų ribų vietovėje veiklą vykdančios bendrovės laiko, kad visų techninių taisyklių dėl gabenimo ir išpilstymo į butelius taikymas ir jų laikymasis yra jų įsipareigojimas ir profesinės kompetencijos dalis.
            Šis įsipareigojimas padeda išvengti rizikos, kurią galėtų sukelti vyno gabenimas už DOCG (SKVN) ribų, konkrečiai: oksidacijos ir terminio aukštos arba žemos temperatūros sukelto streso, dėl kurių pablogėtų produktas, būtų padarytas neigiamas poveikis produkto cheminėms ir fizinėms savybėms (rūgštingumui, polifenoliams ir dažikliams) ir organoleptinėms savybėms (spalvai, skoniui), taip pat stabilumui. Visų pirma, sumažinama mikrobiologinės taršos. Kurią sukelia bakterijos, virusai, grybeliai ir mielės, rizika.
            Šis įsipareigojimas padeda išvengti pirmiau minėtos rizikos, nes kompetentingų įstaigų taikoma kontrolės sistema, kurios ūkio subjektai turi laikytis visais gamybos etapais (ypač – išpilstymo į butelius etape), yra veiksmingesnė nustatytų ribų vietovėje.
            Todėl šia sąlyga siekiama apsaugoti ūkio subjektus, kurie yra atsakingi už „Nizza“ DOCG (SKVN) kokybės užtikrinimą, kad jie galėtų garantuoti vartotojams produkto kilmę, kokybę ir atitiktį specifikacijai, taip pat išsaugoti gerą produkto vardą.
            
               Nuoroda į produkto specifikaciją
            
            https://www.politicheagricole.it/flex/cm/pages/ServeBLOB.php/L/IT/IDPagina/12401